
comidia 
&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Troparul Sfintei muceniţe luliana din Nicomidia, glasul al 4-lea: Mieluşeaua Ta, 
Iisuse, Iuliana, strigă cu glas mare: pe Tine, Mirele meu, te iubesc şi pe Tine cău- 
tându-Te mă chinuiesc şi împreună mă răstignesc şi împreună mă îngrop cu Bote- 
zul Tău; şi pătimesc pentru Tine, ca să împărăţesc întru Tine; şi mor pentru tine, ca 
să viez pentru Tine; ci, ca o jertfă fără de prihană, primeşte-mă pe mine ceea ce cu 
dra-goste mă jertfesc ie. Pentru rugăciunile ei, ca un Milostiv, mântuiește 
sufletele noastre. 


Condacul Sfintei muceniţe lulana din Nicomidia, glasul al 3-lea: Cu frumuseţile 
fecioriei împodobindu-te, fecioară şi cu cununa muceniciei acum încununându-te, 
Sfântă muceniţă Iuliana, dăruieşti tămăduiri celor ce sunt în nevoi şi boli şi izbă- 
vire celor ce se apropie de racla ta, din care Hristos, izvorăşte dumnezeiesc dar şi 
Viaţa cea veşnică. 


Condacul 1 

Celei ce a strălucit minunat cu razele aurite ale muceniciei, care acum se bucură de 
a sta împrejurul lui Dumnezeu, celei îndumnezeite și prea lăudate Sfintei muceniţe 
Iuliana îi aducem aceste rugăciuni. lar tu, sfântă fecioară, roagă-te lui Dumnezeu 
pentru noi căci cu dragoste şi preţuire te chemăm: Bucură-te, Sfântă muceniță lu- 
liana, mare tămăduitoare şi purtătoare de biruinţă în lupta duhovnicească! 


Icosul 1 

Ţi-ai luminat sufletul cu podoaba credinței, Sfântă Iuliana. şi rănită fiind de dra- 
gostea cea dulce a lui Hristos Dumnezeu te-ai arătat priveliște de desfătare pentru 
Puterile Cerești, de aceea ne închinăm jertfirii tale care te-a dus sus în Înaltul Ceru- 
lui. Stând acum în ceata Sfintelor fecioare te rugăm auzi aceste laude: 

Bucură-te, crin alb ce împodobești bolta cerească; 

Bucură-te, copilă înțeleaptă; 

Bucură-te, că ai mers pe calea îngustă a pătimirii pentru Dumnezeu; 

Bucură-te, că ai intrat în cămara nunţii Mielului; 

Bucură-te, că fecioria ţi-a fost şi haină şi cunună; 

Bucură-te, că ai mânuit cu iscusință sabia Duhului Sfânt; 

Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 2 

Te-ai născut în Nicomidia, Sfântă Iuliana, cetatea mărită a Bitiniei care se înde- 
letnicea cu slujirea idolilor, pe vremea când domnea Dioclețian la apus și Maxi- 
mian la răsărit, ambii împărați păgâni. Tatăl tău pe nume African era mare închi- 
nător la idoli, dar tu ai crescut în credinţa creştinească: Aliluia! 


Icosul 2 

Curând ai început a înflori în frumuseţe, iar buna ta purtare, înțelepciunea şi obi- 
ceiurile tale întru Hristos nu se mai puteau ţine sub tăcere, de aceea tatăl tău te-a 
logodit la nouă ani cu un oarecare slujitor la idoli din suita împăratului, iar noi ne 
rugăm către tine: 

Bucură-te, că logodnă cu mirele pământesc nu ai dorit; 

Bucură-te, că inima îți era plină de dragostea lui Dumnezeu; 

Bucură-te, că zilnic citeai dumnezeieștile Scripturi; 

Bucură-te, că te îndulceai cu Cuvântul Domnului; 

Bucură-te, că așa L-ai cunoscut pe Ziditorul lumii; 

Bucură-te, că te-ai întărit în credinţă; 

Bucură-te, Sfântă muceniță luliana, mare tămăduitoare și purtătoare de biruin- 
ță în lupta duhovnicească! 


Condacul 3 

Zi şi noapte îi adunai mâinile în strigarea numelui lui Dumnezeu, sfântă fecioară, 
trăind fierbintele har ce se revărsa din Cer pentru a ta binecuvântare, desfătându-te 
de bucuriile pe care Domnul le dă celor ce Îl caută și Îl doresc: Aliluia! 


Icosul 3 

Te ascundeai de tatăl tău care era mare prieten al păgânilor şi vrăjmaș al creşti- 
nilor, dar împlinind optsprezece ani şi apropiindu-se ziua nunții cugetai în rugă- 
ciune cum să scapi de Elevsie logodnicul elin, ca să îți păstrezi fecioria promisă 
Domnului Hristos. Făcând rugăciune pentru luminare de sus, Dumnezeu ţi-a tri- 
mis gând bun: 

Bucură-te, că ai rămas statornică în credinţă; 

Bucură-te, că venind vremea nunții, l-ai chemat pe elin la tine; 

Bucură-te, că i-ai spus că până nu va fi conducătorul cetăţii nu vei face nunta cu el; 
Bucură-te, că el, robit de dragostea pentru tine, a acceptat; 

Bucură-te, că ai câştigat timp de pregătire pentru Împărăţia lui Dumnezeu; 
Bucură-te, că vremea ai folosit-o cu înţelepciune; 

Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 4 

Alergând Elevsie să câştige dregătonia cetăţii, a avut sprijin pe diavolul cel viclean 
care l-a ajutat ca prin daruri mari şi mijlocitori puternici să primească de la împă- 
ratul Maxim dorirea inimii lui, iar tu Sfântă Iuliana te rugai lui Dumnezeu să te 
scape de nunta pământească: Aliluia! 


Icosul 4 

Cerându-ţi Elevsie să faci nuntă cu el așa cum ai promis, i-ai răspuns că tu Îi 
slujeşti lui Hristos și nu voieşti să ai bărbat necredincios, iar noi te cinstim așa: 
Bucură-te, că păgânul s-a mâniat,; 

Bucură-te, că te-a pârât la tatăl tău; 

Bucură-te, că ba cu frică ba cu amăgiri el a încercat să te momească; 

Bucură-te, că şi cu lacrimi fierbinți voia să te înduplece; 

Bucură-te, că ai stat plină de bărbăţie în faţa lui; 

Bucură-te, că nu te-ai plecat a jertfi zeilor Apollo şi Artemida; 

Bucură-te, Sfântă muceniță Iuliana, mare tămăduitoare și purtătoare de biruin- 
ță în lupta duhovnicească! 


Condacul 5 

Tatăl tău, pierzându-și cumpătul, te-a bătut fără cruţare, aruncându-te la pământ, 
trăgându-te de păr şi călcându-te cu picioarele, fiind el nu ca un tată ci ca un om fă- 
ră minte și fără milostivire părintească, uitând de dragostea cea firească de tată, iar 
tu ai rămas abia vie, Sfântă Iuliana, căci mucenicia ta începuse: Aliluia! 


Icosul 5 

Apoi te-a trimis la Elevsie acasă, marele eparh, care rănit în mândrie şi voind a se 
arăta pe sine stăpân peste tine, s-a gândit să te judece pentru că nu îi cinsteşti pe 
zei, iar cu fapta răzbunându-se pe tine că nu îl voieşti, iar noi te slăvim: 

Bucură-te, că văzându-te la judecată s-a îmblânzit cu inima; 

Bucură-te, că a vrut să te robească prin amăgire; 

Bucură-te, că ai respins toate gândurile lui viclene; 

Bucură-te, că eparhul s-a aprins iar de mânie; 

Bucură-te, că a poruncit să fu bătută cu toiegele; 

Bucură-te, că te-au spânzurat şi de părul capului; 

Bucură-te, Sfântă muceniță luliana, mare tămăduitoare și purtătoare de biruin- 
ță în lupta duhovnicească! 


Condacul 6 

Văzând că nu sporeşte cu nimic, păgânul cel însetat de suferință a poruncit multe 
alte chinuri pentru tine, Sfântă Iuliana, și şi-au ars coastele cu ţepuşe de fie înro- 
şite, ți-au ars pielea şi mijlocul șalelor şi după aceea ți-au străpuns pântecele cu un 

fier ascuţit, dar tu ai rămas vie, respirând harul lui Dumnezeu ce se pogorâse peste 
tine: Aliluia! 


Icosul 6 

Fiind cu mijlocul străpuns, te-au aruncat în închisoare, şi zăcând tu pe pământ te-ai 
rugat lui Dumnezeu, spunându-i că tatăl tău şi mama ta te-au părăsit şi rugându-L 
ca EI să nu se depărteze de tine şi să te păzească. 

Bucură-te, că diavolul atunci s-a prefăcut în înger de lumină; 

Bucură-te, că te îndemna să jertfeşti zeilor; 

Bucură-te, că îți spunea că firea femeiască te va birui în chinuri; 

Bucură-te, că tu ai ştiut că vedenia este înşelare; 

Bucură-te, că te-ai rugat de îndată la Dumnezeu să îți arate cine este cel ce îți vor- 
beşte; 

Bucură-te, că rugăciunea ta a străpuns tot cerul; 

Bucură-te, Sfântă muceniţă Iuliana, mare tămăduitoare și purtătoare de biruin- 
ță în lupta duhovnicească! 


Condacul 7 

Atunci s-a auzit un glas din Înalt: „Îndrăzneşte, Iuliano, Eu sunt cu tine, iar pe cel 
ce a venit la tine, prinde-l că ţi-am dat stăpânire şi putere asupra lui și de la el 
însuși te înștiințează cine este şi pentru ce a venit la tine” iar mai apoi de îndată ţi 
s-au dezlegat toate legăturile și a căzut lanţul de pe coapsele tale, spre slava lui 
Dumnezeu: Aliluia! 


Icosul 7 

Diavolul stătea nemișcat, fiind împietrit de glasul Domnului, ţinut cu puterea Lui şi 
legat cu legături nevăzute, iar tu Sfântă Iuliana primind curaj l-ai apucat ca pe un 
rob netrebnic şi l-ai întrebat ca la judecată cine este, de unde vine şi cine l-a trimis, 
iar noi minunându-ne de unele ca acestea te lăudăm: 

Bucură-te, că ai primit stăpânire asupra puterilor întunericului; 

Bucură-te, că ispititorul şi-a mărturisit toate fărădelegile, 

Bucură-te, că ai aflat că este diavol din ceata domniilor diavoleşti; 

Bucură-te, că ţi s-a descoperit că rugăciunile tale le fac mare rană; 

Bucură-te, că fecioria ta le era înfrângere; 

Bucură-te, că înțelepciunea ta îi biruia deplin; 

Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 8 

Auzind toate acestea, ai pus alte legături şi bătăi asupra lui, în afară de cele puse de 
Dumnezeu, și l-ai bătut iar diavolul a răbdat dureri din mâinile tale şi din mâinile 
lui Dumnezeu, pentru că prin biciul material primea răni nemateriale, din acelea cu 
care Dumnezeu munceşte neamul diavolesc spre salvarea celor credincioşi: Ali- 
luia! 


Icosul 8 

Muncindu-l tu pe diavol cu bătaia toată noaptea, dimineaţă a venit Elevsie te-a gă- 
sit vie, strălucind cu trupul şi cu faţa luminoasă şi te-a scos din temniţă din nou 
pentru judecare: 

Bucură-te, că mult s-a mirat de tine; 

Bucură-te, că nu înţelegea cum de eşti deplin sănătoasă, 

Bucură-te, că şi rana din pântece se vindecase; 

Bucură-te, că şi frumuseţea feţei te însoțea; 

Bucură-te, că luminai ca o stea cerească; 

Bucură-te, că L-ai mărturisit din nou pe Hristos, Doctorul şi Stăpânul Vieţii; 
Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 9 

Ai fost aruncată într-un cuptor încins dar stând în văpaia focului nevătămată te-ai 
rugat Domnului cu lacrimi şi acele puţine lacrimi s-au făcut ca două râuri mari care 
au stins tot focul, iar poporul ce era de față a fost cuprins de spaimă și a crezut în 
Hristos Dumnezeu: Aliluia! 


Icosul 9 

Te-ai bucurat nespus pentru cei cinci sute de bărbaţi şi o sută treizeci de femei care 
au mărturisit numele cel sfânt al lui Dumnezeu care strigau că sunt gata a muri îm- 
preună cu tine pentru Adevăr, iar eparhul i-a tăiat cu sabia pe toți, iar ei s-au 
botezat în sângele lor. 

Bucură-te, că râvna ta a adus Sfinţi în Ceruri; 

Bucură-te, că tăria ta a îmbărbătat sute de oameni; 

Bucură-te, că minunat este Dumnezeu, cel ce sparge împietrirea inimilor; 
Bucură-te, că harul Lui a îndulcit mintea pierdută a păgânilor; 

Bucură-te, că aceștia L-au cunoscut în ei pe Dumnezeu; 

Bucură-te, că Hristos se arată celor ce Îl doresc; 

Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 10 

Muncitorul păgân, Elevsie cel orbit de mânie, a poruncit mai apoi să te arunce 
goală într-o căldare plină cu plumb topit şi să te fiarbă ca pe nişte bucate, dar ai stat 
acolo ca într-o baie caldă căci îngerul Domnului s-a pogorât la tine şi te-a păzit ne- 
vătămată: Aliluia! 


Icosul 10 

Focul s-a pornit dintr-o dată pe cei care te chinuiau, Sfântă Iuliana, şi pe toți câţi 1- 
a ajuns i-a făcut cenuşă, căldarea s-a sfărâmat iar plin de teamă și de cutremur, iar 
poporul te-a înconjurat ca pe o zidire înaltă. 

Bucură-te, că nici un chin nu a putut-o birui pe fecioara lui Hristos; 

Bucură-te, că nici o putere nu poate sta împotriva voii lui Dumnezeu; 

Bucură-te, că eparhul şi-a pierdut mințile de furie; 

Bucură-te, că a început a-şi huli zeii; 

Bucură-te, că şi-a rupt hainele de pe el, ca un om nebun; 

Bucură-te, că te-a osândit la moarte prin tăierea cu sabia; 

Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 11 

Venind iar diavolul pe care l-ai bătut toată noaptea în temniţă, stătea la vedere şi îi 
îndemna pe călăi să săvârşească mai repede tăierea ta, sfântă muceniţă, dar 1-ai 
aruncat o singură privire înfricoşătoare iar acesta a pierit dinaintea ta, căci puterea 
lui Dumnezeu este lege și EI este Apărătorul și Izbăvitorul celor ce Îl strigă: Ali- 
luia! 


Icosul 11 

Te-ai grăbit spre locul tăierii ca spre o nuntă, bucurându-te şi veselindu-te, şi ru- 
gându-te fierbinte lui Dumnezeu ţi-ai plecat sub sabie sfântul cap, unindu-te cu 
iubitul tău Mire lisus Hristos Domnul pentru care ai pătimit: 

Bucură-te, că ai primit puterea de a birui diavolii; 

Bucură-te, că îi duci în adânc și îi legi să nu ne mai tulbure în veci; 

Bucură-te, că ne cureţi casele de prezenţele demonice; 

Bucură-te, că eşti mare exorcistă a pământului și a ţarinilor; 

Bucură-te, că la strigarea numelui tău, forțele întunericului dispar; 

Bucură-te, că dezlegi toate făcăturile, vrăjile şi blestemele; 

Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 12 

O femeie oarecare, romană pe nume Sofia, venind atunci în Nicomidia pentru o 
trebuinţă oarecare și întorcându-se apoi la Roma, a luat trupul tău, sfântă muce- 
niță, şi ducându-l în casa ei după o vreme a zidit o frumoasă biserică unde a așezat 
cu mare slavă sfintele tale moaște: Aliluia! 


Icosul 12 

Elevsie, spre mai mare pedeapsă, s-a scufundat cu corabia pe mare, iar el fiind 
aruncat de ape într-un ostrov a fost mâncat de fiare, primind pedeapsă pentru uci- 
derea nevinovată a sfintei pe care o cinstim așa: 

Bucură-te, că dragostea de Hristos te-a mântuit; 

Bucură-te, că acum şezi în ceata Sfintelor fecioare din ceruri; 

Bucură-te, că bucuria veşnică este şi bucuria ta; 

Bucură-te, că te strigăm şi noi să ne tămăduiești trupurile şi sufletele; 

Bucură-te, că vindeci paralizia, bolile incurabile, de stomac, intestine și afecțiunile 
capului; 

Bucură-te, că aperi mintea de gânduri şi de atacuri diavolești; 

Bucură-te, Sfântă muceniță Iuliana, mare tămăduitoare și purtătoare de biruin- 
ță în lupta duhovnicească! 


Condacul 13 (de 3 ori) 

Sfântă muceniţă Iuliana, te rugăm dă-ne putere în luptele cele pentru credință, 
alungă teama de a înfrunta răul ca nu cumva privind în altă parte sau fugind de pe 
câmpul de bătălie să ne rănim de moarte şi limpezeşte gândirea să nu ne înfrico- 
şăm când Dumnezeu ne arată adevărul. Fii cu noi întărindu-ne mintea şi inima ca 
să biruim războiul duhovnicesc prin ajutorul tău şi al Preasfintei Treimi: Aliluia! 


Se spune, iarăşi: 


Icosul 1 

Ţi-ai luminat sufletul cu podoaba credinţei, Sfântă Iuliana. şi rănită fund de drago- 
stea cea dulce a lui Hristos Dumnezeu te-ai arătat priveliște de desfătare pentru 
Puterile Cereşti, de aceea ne închinăm jertfirii tale care te-a dus sus în Înaltul Ce- 
rului. Stând acum în ceata Sfintelor fecioare te rugăm auzi aceste laude: 

Bucură-te, crin alb ce împodobeşti bolta cerească; 

Bucură-te, copilă înțeleaptă; 

Bucură-te, că ai mers pe calea îngustă a pătimirii pentru Dumnezeu; 

Bucură-te, că ai intrat în cămara nunții Mielului; 

Bucură-te, că fecioria ţi-a fost şi haină şi cunună; 

Bucură-te, că ai mânuit cu iscusinţă sabia Duhului Sfânt; 

Bucură-te, Sfântă muceniţă luliana, mare tămăduitoare și purtătoare de biruin- 
ță în lupta duhovnicească! 


Condacul 1 

Celei ce a strălucit minunat cu razele aurite ale muceniciei, care acum se bucură de 
a sta împrejurul lui Dumnezeu, celei îndumnezeite și prea lăudate Sfintei muceniţe 
Iuliana îi aducem aceste rugăciuni. lar tu, sfântă fecioară, roagă-te lui Dumnezeu 
pentru noi căci cu dragoste şi preţuire te chemăm: Bucură-te, Sfântă muceniță lu- 
liana, mare tămăduitoare şi purtătoare de biruinţă în lupta duhovnicească! 


Apoi, rostim această: 
Rugăciune 


Sfântă Iuliana, muceniţa și fecioara din Nicomidia, tu ai fost luminată de harul 
dumnezeiesc iar după moarte Dumnezeu ne-a descoperit strălucirea vieții tale, ară- 
tându-te mir tămăduitor ce izvorăşti pentru bolnavii ce se aproprie cu credință de 
sfintele tale moaşte. 


Te rugăm, dăruieşte tămăduiri celor ce sunt în nevoi și în boli, iar celor temători 
fii-le zid puternic şi alungă de la ei duhul ispitirii, căci cei curajoşi şi care au nă- 
dejde deplină în Dumnezeu ajung a se numi "ostaşi ai Cerului”. 


Tu ai fost plină de îndrăzneală, Sfântă Iuliana, legând cu legături văzute şi nevăzu- 
te pe diavolul care ţi se arătase în temniţă, ba chiar l-ai bătut căci așa a voit 
Dumnezeu. Aleargă și la noi care suntem bătuţi, chinuiţi şi în legături diavoleşti 
prinşi, şi cu râvna ta pentru adevăr biruiește ispitele, leagă demonii în adâncuri şi 
fă calea lor oprită pe veci spre noi, că le tine alergăm și pe tine te strigăm, sfânta 
noastră dragă. 


Primeşte prinosul acestor cuvinte de laudă, şi ajută-ne în toate zilele vieţii noastre, 
ca tămăduiți şi izbăviţi de cursele vrăjmaşului şi de ispite să ajungem a ne desfăta 
de cântecele Serafimilor din Impărăția lui Dumnezeu, acum şi în vecii vecilor. 
Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei muceniţe Iuliana din Nicomidia şi ale 
tuturor Sfinților, miluieşte-ne şi ne mântuieşte pe noi. Amin! 

Sfântul Nicolae Velimirovici — Pomenirea Sfintei muceniţe Iuliana [de la 
Nicomidia| şi a celor şase sute treizeci de mucenici împreună cu dânsa 


Sfintul Nicolae Velimirov git 
: fe, v 


- 


- 
| 


lulie = Decembrie 


Această slăvită fecioară şi muceniţă s-a născut la Nicomidia din părinți păgâni. 
Auzind propovăduirea Sfintei Evanghelii, ea s-a întors către Hristos cu toată inima 
ei şi a început a vieţui păzind cu stricteţe poruncile Domnului. 


Ea era însă logodită cu senatorul Eleusie. Ca să se poată elibera de el, ea i-a zis lui 
Eleusie că nu se va căsători cu el dacă nu va ajunge eparhul Nicomidiei. Ea 1-a zis 
aceasta gândind că Eleusie nu va reuşi niciodată să obţină o demnitate atât de înaltă 
şi astfel se va elibera de logodnă cu el. Dar Eleusie, prin linguşiri şi mită a obţinut 
această înaltă numire şi a ajuns eparhul Nicomidiei. 


Iuliana i-a descoperit atunci că este creştină şi că nu se poate căsători cu el dacă nu 
îmbrăzişează şi el credinţa creştină: „La ce ne-ar folosi nouă să fim uniţi doar cu 
trupul, iar cu inimile să fim departe unul de celălalt?" 


Umilit, Eleusie a pârât-o pe luliana tatălui ei. Tatăl înfuriat până la demenţă a 
dispreţuit-o, a bătut-o şi a dat-o pe mâna eparhului spre a fi torturată bestial. 


Eparhul a poruncit să fie biciuită sălbatic, apoi aruncată în temniță, acoperită de 
răni şi plină de sânge. Dar Domnul Hristos a vindecat-o pe ea în închisoare şi 
Iuliana a stat din nou înaintea eparhului, complet sănătoasă. El atunci a aruncat-o 
într-un cuptor de foc care nu a ars-o. 

Văzând minunea, mulţi au crezut în Hristos Dumnezeu. Cinci sute de bărbaţi şi o 
sută şi treizeci de femei s-au convertit atunci la Sfânta credinţă. Eparhul i-a osândit 
pe toţi la moarte prin tăierea capului. Sufletele lor s-au strămutat atunci la 
Împărăţia Cerurilor. Apoi răul judecător a osândit-o şi pe Iuliana la tăierea capului. 


Cu duh de bucurie, fericita Iuliana a mers la eşafod şi îngenunchind, s-a rugat lui 
Dumnezeu, apoi şi-a pus pe butuc sfântul ei cap. 


Sfânta muceniţă Iuliana a luat mucenicia la anul 304 şi s-a strămutat la loca-şurile 
cele cereşti gătite ei de Domnul. 


Pedeapsa Lui a căzut năprasnic şi curând asupra torționarului Eleusie: pe când 
plutea pe mare, corabia lui s-a sfărâmat, iar el a căzut în apă. Dar Eleusie nu s-a 
înecat ci, înotând la țărm, a ajuns la o insulă, unde I-au sfâşiat câinii şi l-au mâncat 
de viu. 

Cugetare 


Oricine voieşte să urce spre a Domnului împărăție trebuie să se pregătească de 
piedici, care sunt grele şi de multe feluri. Cele mai periculoase sunt ispitele care 
vin de la diavoli. Prin urmare, râvnitorul vieţii duhovniceşti trebuie să fie cu foarte 
multă băgare de seamă şi să nu ia orice vedenie luminoasă, chipurile ce-rească, ca 
fiind şi adevărul. 


Se arată din Viaţa Sfintei muceniţe Iuliana că şi diavolul se poate face înger de 
lumină. 


Pe când zăcea muceniţa în închisoare, a venit la ea diavolul ca un înger de lumină 
şi a sfătuit-o să accepte să jertfească diavolilor, spre a îşi salva viaţa şi a scăpa de 
bestialele chinuri. 


Iuliana, înspăimântată, a întrebat: „Dar tu cine eşti?" 


lar diavolul i-a zis: „Eu sunt îngerul lui Dumnezeu! Dumnezeu este foarte 
preocupat de tine! De aceea m-a trimis la tine ca să îți cer să te supui eparhului, aşa 
ca să nu-ţi sfărâmi trupul cu torturile; Domnul este blând şi te va ierta pe tine, din 
pricina slăbiciunu tale şi a trupului tău rănit." 


Dar muceniţa s-a înspăimântat şi mai tare la auzul acestor cuvinte. Nedumerită, ea 
a căzut la pământ cu lacrimi, rugându-se în inima ei lui Dumnezeu ca să îi 
descopere cine îi grăise. 

Atunci ea a auzit un glas din cer care 1-a zis: „Intăreşte-te, Iuliana, căci Eu cu tine 
sunt! lată îți dau putere asupra celui care ţi-a grăit şi el singur îţi va desco-peri ţie 
cine este." 


Atunci diavolul s-a văzut legat înaintea ei şi silit să mărturisească că el este acela 
care a înşelat-o şi pe Eva în Rai, şi acela care l-a împins pe Cain să îl ucidă pe 
Abel, pe Irod să îi ucidă pe cei paisprezece mii de prunci din Betleem, pe iudei să îl 
ucidă pe arhidiaconul Ştefan cu pietre, pe Nero să îl răstignească pe Sfântul apostol 
Petru cu capul în jos şi să îl decapiteze pe Sfântul apostol Pavel, şi aşa mai departe. 


Astfel, încingându-se sfânta muceniţă cu putere de sus, nu şi-a îngăduit să se lase 
înşelată de diavolul, ci l-a biruit pe el cu privegherea şi cu rugăciunile fier-binţi 
către Dumnezeu. 

